Превратът дава на Анкара всички основания за провеждане на операция „Атила“, която започва пет дни по-късно. Турският премиер-министър Бюлент Еджевит на 20 юли 1974 заповядва военна интервенция и в северната част на острова дебаркират турски войски. Това води до сериозни политически вълнения в Гърция и само три дни по-късно военният режим там пада. Като резултат от тези събития островът е разделен и в северната му част е създадена Севернокипърската турска република, а в южната остава да съществува Република Кипър.